ฝังยาคุมเข้าเดือนที่7 แต่เดือนพย.กับเดือนธค.นี้ เป็นประจำเดือนห่างกันเพียงแค่อาทิตย์เดียวแล้วระยะเวลาที่เป็นก็เพิ่มขึ้นจากประมาณ7เป็น10 4วันแรกเลือดจะเยอะปกติ แต่หลังจากนั้นก็จะกระปิดกระปรอย วันนี้เป็นวันที่10แล้วก็ยังมีเลือดออกอยู่ต้องใช้แผ่นรองอนามัย อยากทราบว่าไปปรึกษาเภสัชเพื่อรับยาปรับฮอร์โมนได้ไหม หรือมียาอะไรที่ลดอาการเลือดออกประปิดประปรอยบ้าง เพราะพึ่งเป็นนานก็ประมาณเดือนที่แล้วกับเดือนนี้ค่ะ
สวัสดีค่ะ การใช้ยาคุมแบบฝังใต้ท้องแขนนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1% ยาอยู่ได้ประมาณ 3-5 ปีขึ้นกับชนิดของยาโดยยาคุมชนิดนี้ อาจทำให้มีเลือดออกผิดปกติทางช่องคลอดเป็นลักษณะกระปริดกระปรอยได้ ประจำเดือนมาไม่สม่ำเสมอได้ ส่วนจะต้องใช้ยาปรับฮอร์โมนด้วยหรือไม่ ขึ้นกับความรุนแรง ในผู้ใช้บางรายที่เป็นมาก รู้สึกรบกวนการใช้ชีวิต การใช้ยาปรับฮอร์โมนสั้นๆ ภายใต้การดูแลของแพทย์ก็สามารถช่วยยับยั้งอาการได้ต้องสังเกตอาการ ถ้าเลือดออกเยอะ ออกมากติดต่อกัน 7 วัน อาจมีสาเหตุทางกายอื่นๆเช่นความผิดปกติของมดลูกหรือรังไข่ที่ต้องไปตรวจหาต่อไป ดังนั้นแนะนำไปพบแพทย์เพื่อตรวจประเมินก่อนว่าเกิดจากอะไร และใช้ยาภายใต้การดูแลของแพทย์ต่อไป